 बाबा ने ओह्‌दे थमां बिनती कीती ब साहूकार नेईं मन्नेआ।  किश दिनें दे परैंत शैह्‌र च इक गिद्द पागल होई गेई जिन्ने केईं लोकें गी कट्टी लैता।  बाबा ने उनें लोकें दा ईलाज कीता जेह्‌दे कन्नै लोकें च बाबा दी प्रसिद्धी बधी गेई।  ईलाज लेई बाबा आटा, गुढ़ ते ध्यो दे कन्नै सवा रपेआ लैंदे ने ते खुदा थमां उस बन्दे लेई दुआ मंगदे हे।  फ्ही बाबा ने अखनूर च चिनाव दे कोल डेरा लाई लैता।  मजावर दी पूर्वज दादी हर रोज़ बाबा लेई घर थमां दुद्ध लेआंदी ही।  इक दिन उन्ने सोचेआ बाबा हर कुसै दी गल्ल सुनदे ते उसी पूरा करदे न ब मिगी बाबा दी सेवा करदे होई इन्ना समें गुजरी गेआ ऐ पर बाबा ने मेरे लेई केह् कीता।  मेरा कु न ऐ जेह्‌ड़ा मेरे बाद मेरा नां लैग।  उस दिन माई बाबा लेई दुद्ध लेइयै नेईं गेई तां बाबा आपूं ओह्‌दे घर तक्कर आई गे।  माई ने बाबा लेई कटोरे च दुद्ध पाया ते जियां गै उंदे कोल गेई बाबा ने माई थमां पुच्छेआ, "केह् गल्ल ऐ माई कल नेईं आई ही। " माई ने गलाया, बस इयां गै!  बाबा ने गलाया कीहं?  केह् सोचा रदी ही जे बाबा ने तेरे लेई केह् कीता।  माई इन्ना सुनदे गै रोई पेई ते बाबा थमां दिल दी गल्ल आक्खी दित्ती।  माई दे कोई संतान नेईं ही।  बाबा ने माई गी पुत्तरवती होने दा वर दित्ता।  माई दे घर पुत्तर ते होआ पर माई बुड्ढी ही इच लेई ओह्‌दी परवरिश नेईं करी सकी ते खुदा दे घर चली गेई।  ओह् पुत्तर बाबा ने गै पालेआ ते उसलै थमां उस परोआर गी बाबा दी सेवा दा वर थ्होआ ऐ।  घर दा बड्छा पुत्तर मजावर दी पदवी संभालदा ऐ ते जिन लोकें गी पालग जानवर कट्टी लै ओह्‌दे लेई दुआ ते ओह्‌दा ईलाज करने दा कार्यभार बी मजावर दे गै सिर उप्पर होंदा ऐ। 